《高阳台·咏红白梅》
清代·许禧身

赤若丹砂，洁如美玉，窥来密密疏疏。斜插横枝，其中静趣偏殊。

愁肠流水抛还转，却输他、雅意纾徐。尽林逋。香影描摹，一例横铺。

孤高不与群芳共，倚寒窗伴我，清夜愁余。点额宫妆，笑他日久容枯。

琼姿耐得春光半，惜残红、欲埽难除。嫩凉初。飘泊怜渠，明月前锄。

作者简介：许禧身，字仲萱，仁和人。祐身妹，贵阳直隶总督陈夔龙继室。有《亭秋馆诗词钞》。